**JUDEŢUL SATU MARE**

##### **CONSILIUL JUDEŢEAN SATU MARE**

# **PREŞEDINTE**

# **Nr. \_\_\_\_\_\_\_/\_\_\_\_\_\_\_\_\_\_2021**

**REFERAT DE APROBARE**

**privind modificarea Organigramei şi a Statului de funcţii**

**ale Direcţiei Generale de Asistenţă Socială şi Protecţia Copilului a județului Satu Mare**

Potrivit prevederilor art. 191 alin. (2) lit. a) din OUG nr. 57/2019 privind Codul administrativ, cu modificările și completările ulterioare, președintele consiliului județean, în exercitarea atribuțiilor sale întocmeşte şi supune spre aprobare consiliului judeţean organigrama, statul de funcţii al instituţiilor publice de interes judeţean.

Direcția Generală de Asistență Socială și Protecția Copilului a Județului Satu Mare, a înaintat Nota de fundamentare privind modificarea Organigramei și a Statului de funcţii ale Direcției Generale de Asistență Socială și Protecția Copilului a Județului Satu Mare nr. 1982/22.01.2021, înregistrată în cadrul instituției noastre sub nr. 1721/22.01.2021, în care sunt cuprinse modificările necesare în vederea respectării prevederilor legale și a bunei funcționări a activității la nivelul instituției.

Astfel, având în vedere faptul că:

-Direcţia Generală de Asistenţă Socială şi Protecţia Copilului a județului Satu Mare, a organizat în perioada 27.11.2020 – 30.12.2020 examen pentru promovarea în grad profesional imediat superior celui deținut anterior de funcționarii publici de execuție, la care s-au înscris, s-au prezentat pentru susţinerea probelor scris şi interviu și le-au promovat un număr de 16 de functionari publici, potrivit Raportului final al examenului de promovare în grad profesional superior celui deținut a funcționarilor publici de execuție, înregistrat sub nr.32129/30.12.2020 și examen pentru promovarea în grade sau trepte profesionale imediat superioare a personalului contractual, în perioada 25.11.2020 - 22.12.2020, la care s-au prezentat pentru susţinerea probei scrise un număr de 60 angajați, probă promovată de toți participanții la examen;

- este necesară eficientizarea activității serviciilor sociale din cadrul Direcţiei Generale de Asistenţă Socială şi Protecţia Copilului Satu Mare, prin mutarea și transformarea a 2 funcţii contractuale de execuţie, vacante;

- pentru implementarea de către DGASPC a proiectului TEAM-UP, care prevede dezvoltarea rețelei de asistenți maternali profesioniști, finalitatea fiind creșterea calității îngrijirii în mediu alternativ al copilului lipsit temporar sau definitiv de ocrotirea parintească, se impune suplimentarea numărului de asistenți maternali profesioniști, posturi care sunt realocate din cadrul serviciilor sociale, posturi vacante, fără a afecta funcționarea acestor servicii sociale conform standardelor minime obligatorii în vigoare,

ținând cont de următoarele prevederi legislative:

-HGR nr.611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare,

-art.476 alin.(1), alin.(2) lit.a), art.477 alin.(1), art.478 alin.(1), alin.(2) din OUG nr.57/2019 privind Codul administrative, cu modificările și completările ulterioare,

- Legii nr.53/2003 privind Codul Muncii, republicat, cu modificările și completările ulterioare,

-HGR nr. 286/2011 pentru aprobarea Regulamentului – cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar platit din fonduri publice cu modificările și completările ulterioare,

-Legii cadru nr.153/2017 privind salarizarea personalului plătit din fonduri publice, cu modificările și completările ulterioare,

se impune modificarea Organigramei și a Statului de funcţii ale Direcției Generale de Asistență Socială și Protecția Copilului a Județului Satu Mare.

În baza prerogativelor conferite prin art. 182 alin. (2) și a alin. (4) cu trimitere la art. 136 alin.(1), (2) și (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

INIŢIEZ:

# **Proiectul de hotărâre privind modificarea Organigramei și a Statului de funcţii ale Direcţiei Generale de Asistenţă Socială şi Protecţia Copilului a județului Satu Mare**

**INIŢIATOR:**

PREŞEDINTE,

## Pataki Csaba

Red./Tehn. B.N. 5ex.